CELEX: C2007/211/49
Language: et
Date: 2007-09-08 00:00:00
Title: Kohtuasi C-319/07: 3F, varem Specialarbejderforbundet i Danamark (SID) 11. juulil 2007 esitatud apellatsioonkaebus Euroopa Ühenduste Esimese Astme Kohtu (teine koda laiendatud koosseisus) 23. aprilli 2007 . aasta otsuse peale kohtuasjas T-30/03: Specialarbejderforbundet i Danamark versus Euroopa Ühenduste Komisjon

8.9.2007   
            
            
               ET
            
            
               Euroopa Liidu Teataja
            
            
               C 211/27
            
         3F, varem Specialarbejderforbundet i Danamark (SID) 11. juulil 2007 esitatud apellatsioonkaebus Euroopa Ühenduste Esimese Astme Kohtu (teine koda laiendatud koosseisus) 23. aprilli 2007. aasta otsuse peale kohtuasjas T-30/03: Specialarbejderforbundet i Danamark versus Euroopa Ühenduste Komisjon
   (Kohtuasi C-319/07)
   (2007/C 211/49)
   Kohtumenetluse keel: inglise
   Pooled
   
      Apellant: 3F, varem Specialarbejderforbundet i Danamark (SID) (esindajad: A. Bentley ja advokaat A. Worsøe)
   
      Teised menetluspooled: Euroopa Ühenduste Komisjon, Taani Kuningrriik, Norra Kuningriik
   Apellandi nõuded
   Hageja taotleb Euroopa Kohtult:
   
               —
            
            
               tühistada Esimese Astme Kohtu 23. aprilli 2007. aasta määrus kohtuasjas T-30/03: Specialarbejderforbundet i Dan mark v. Euroopa Ühenduste Komisjon, ja
            
         
               —
            
            
               tunnistada hageja hagi kohtuasjas T-30/03 vastuvõetavaks; ja
            
         
               —
            
            
               igal juhul mõista komisjonilt välja hageja kulud seoses käesoleva apellatsioonkaebuse esitamisega.
            
         Väited ja peamised argumendid
   Apellant väidab, et vaidlustatud määrus tuleks tühistada alljärgnevatel põhjustel:
   
               1.
            
            
               Esimese Astme Kohus eksis, tuginedes kohtuasjale C-67/96: Albany, kui ta leidis, et isiklikult puudutatud olemise tõendamisel ei saa apellant tugineda oma konkureerivale seisundile kollektiivlepingu läbirääkimistel.
            
         
               2.
            
            
               Esimese Astme Kohus tegi õigusvea, leides, et apellant ei saanud isiklikult puudutatud olemise tõendamisel tugineda sotsiaalsetele aspektidele.
            
         
               3.
            
            
               Esimese Astme Kohus kohaldas valesti kohtuasjadest Plaumann ja ARE tulenevat kohtupraktikat, leides, et apellanti ei saa pidada isiklikult puudutatuks üksnes seetõttu, et kõnealune abi edastati saajatele tulumaksuvabastusega meremeeste palganõuete vähendamise teel.
            
         
               4.
            
            
               Esimese Astme Kohus kohaldas valesti kohtuasjadest Van der Kooy ja CIRFS tulenevat kohtupraktikat, leides, et maksualased meetmed ei mõjutanud hageja huve läbirääkijana.